En mand på 27 år fra Hjørring-området er blevet varetægtsfængslet i to uger for at stå bag røveriet af Sparekassen Vendsyssel i Hørby den 8. marts.

Sparekassen Vendsyssel i Hørby blev den 8. marts udsat for et røveri, hvor gerningsmanden sprøjtede en væske, formentlig peberspray, i ansigtet på bankens personale. Efterfølgende lavede røveren et kassedyk og slap afsted med et ukendt beløb. Han blev derefter efterlyst af Nordjyllands Politi. Nu er en 27-årig mand fra Hjørring-området varetægtsfængslet for at stå bag røveriet. Det oplyser Nordjyllands Politi.